**Karen Elisabeth (Mouche) Thomsen** (født 19. desember 1918 i New York, død 20. september 1984 i Oslo) var en norsk billedkunstner.

Thomsen ble utdannet ved Statens håndverks - og kunstindustriskole og var deretter elev av Kai Fjeld (1939-1940) og senere av professor Otte Sköld i Stockholm, etter at hun flyktet til Sverige under krigen. Noen år før hun ble født, flyttet familien til USA, men i april/mai 1919 flyttet de videre til Java, hvor hennes far skulle representere Det oversjøiske Selskab. Der tilbrakte hun sine første leveår. Hun var resten av livet bosatt i Oslo, men tilbrakte mye tid i utlandet, blant annet på studiereiser til USA, Frankrike, Hellas, England og Italia.

|  |
| --- |
| Jeg har en tante som pleier å si: Jeg skjønner ikke det dust av de stripene dine! Og jeg pleier å svare: Nei hvordan skulle du på fire minutter forstå det som jeg har brukt førti år på å komme frem til
– Mouche Thomsen i intervju med Morgenbladet (23. august 1976) |

Thomsen debuterte med abstrakte malerier, men hennes formspråk ble mer figurativt på 1950- og 1960-tallet før hun igjen fokuserte på det mer abstrakte. På 1970-tallet begynte hun å arbeide med store, rene, tilnærmet geometriske fargeflater, og dette ledet etter hvert videre til stripene hun ble mest kjent for. Hun var innom både silketrykk og tresnitt, men det var som maler hun ble best kjent. Utgangspunktet for hennes malerier er naturen, og hun uttalte selv at hun «maler også natur, men på en annen måte». For henne kunne det være fargene i en plante eller havet som satte i gang en prosess hos henne, og som hun til slutt gjorde om til vertikale eller horisontale striper.

Hun debuterte på Statens høstutstilling i 1946, og i ettertid deltok hun på utstillinger både i Norge og i utlandet, deriblant i Sverige, Tyskland, England, Spania, Italia, Polen Jugoslavia og USA. Hennes verker er representert hos blant annet Riksgalleriet, Bergens Billedgalleri og Nasjonalgalleriet.

Thomsen var gift med den norske disponenten og kunstsamleren Paul Støre fra 1957 frem til sin død.

Referanser
----------

1. 1 2   Norsk kunstnerleksikon, Norsk kunstnerleksikon ID Mouche\_Thomsen, besøkt 9. oktober 2017[Hentet fra Wikidata]
2. 1 2   KulturNav, KulturNav-ID 2f3f1b46-e653-44c2-944a-ad5c9b133353, besøkt 9. oktober 2017[Hentet fra Wikidata]
3. 1 2 3  Johnsrud, Even Hebbe (20. februar 2017). «Mouche Thomsen». *Norsk kunstnerleksikon*. Besøkt 26. oktober 2020.
4. ↑  *106 norske grafikere*. 1965.
5. 1 2 3  Thomsen, Mouche (1992). *Mouche Thomsen*. Høvikodden: Henie-Onstad kunstsenter.
6. ↑  «Til ære for Carlo Thomsen og Frue». *Nordisk Tidende*. 24. april 1919. s. 3.
7. ↑  «Mouche Thomsen». *Aftenposten*. 24. september 1984. s. 11.  `|fornavn1=` mangler `|etternavn1=` i Authors list (hjelp)
8. ↑  *Konkret*. Lillehammer kunstmuseum. 2002. ISBN 8291388369.
9. ↑  Refsnes, Anne Mai (23. august 1976). «"Maksimalt uttrykk med minimale midler": – Alt er striper!». *Morgenbladet*. s. 5.
10. ↑  «Malerinne i Galleri KB». *Aftenposten*. 30. november 1962. s. 8.
11. ↑  Berg, Knut (25. november 1998). «Paul Støre». *Aftenposten*. s. 11.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** VIAF **·** GND **·** KulturNav
 |